Počítačový krúžok pokročilí

## školský rok 2023/2024

ZŠ Šenkvice ti prináša počítačový krúžok zameraný na pokročilejšiu prácu s počítačmi. Je vhodný pre všetkých, ktorí chcú používať počítač aj na iné aktivity, ako hranie hier. Naučíte sa základy programovania alebo 3D tlač, ale aj ukážku najnovších technológií vo svete IT zábavnou a zaujímavou formou, systémy používaných v najvyspelejších IT firmách sveta.

Krúžok bude pozostávať z rozsahu 20-25 hodín. Stretnutia budú raz týždenne, vždy v **stredu** o 14.00. Krúžok bude prebiehať v priestoroch školy v počítačovej učebni v trvaní 1 hodinu. Je určený pre deti 5. až 9. ročníka základnej školy so zvládnutými základnými znalosťami použitia počítačov. Lektor bude človek z externého prostredia s 25-ročnými skúsenosťami v oblasti informačných technológií.

Spolu sa posnažíme pokryť nasledovné hlavné témy (je to zoznam, nie poradie :-):

**Minecraft Education** – ukážeme si možnosti výukovej verzie populárnej hry

**Scratch** – naprogramujeme si vlastnú počítačovú hru prostredníctvom blokového programovania

**3D tlač** – spolu si vytvoríme 3D model a vytlačíme ho na 3D tlačiarni, naučíme sa základy programu TinkerCAD na prípravu dizajnu

**LEGO Minestorm** – pokúsime sa využiť potenciál týchto stavebníc a naprogramujeme si robota na diaľkové ovládanie

Popri horeuvedených témach načrieme aj do technicky náročnejších tém ako:

**Počítačové siete** – naučíme sa základy sietí, ako fungujú, nastavíme si vlastnú WIFI sieť

**Servery** – celý internet je plný serverov a my sa naučíme, na čo všetko sa používajú, čo sú virtuálne servery, čo znamená to magické slovíčko „cloud“ alebo si vytvoríme vlastný virtuálny server

**Vzdialená plocha** – pochopíme, ako ju používať, čo nám umožňuje

**Linux** – uvidíte, že počítačový svet môže byť aj iný ako Windows, spustíme si vlastný Linux systém, ukážeme možnosti